DA ‘angstig’ om De Lille-saak af te handel | Netwerk24
Deur Warda Meyer 24 Mei 2018 11:16
Die DA se federale uitvoerende raad sê die vertraging in die hofsaak van Patricia de Lille, die burgemeester van Kaapstad, het geen impak op die party of die stad nie, hoewel hulle dit so spoedig moontlik agter die rug wil kry.
De Lille is tydelik in haar pos as burgemeester en as DA-raadslid heraangestel, hangende die uitspraak in haar hersieningsaansoek, wat Vrydag in die hooggeregshof in Kaapstad aangehoor sou word. Dié aansoek handel oor die proses wat die DA gebruik het om haar uit die party te skop.
Die saak sal nou op 4 en 5 Junie aangehoor word omdat die hooggeregshof meer tyd nodig het om voor te berei.
James Selfe, voorsitter van die DA se federale uitvoerende raad, sê die party se regspan het Woensdagmiddag ’n vergadering bygewoon met die regters, waarop voorgestel is dat die aangeleentheid uitgestel word sodat hulle meer tyd het om voor te berei in die lig van die ingewikkeldheid van die saak.
“Die rooster vir die saak was baie streng: albei kante het Woensdag steeds papiere ingedien,” het Selfe gesê.
Selfe het erken dat die DA angstig is om die saak so spoedig moontlik af te handel.
Meer oor: Da | James Selfe | Patricia De ­Lille | Kaapstad
Verkiesing van Kaapse burgemeester eers uitgestel